ai4bharat/Pralekha huggingface dataset:
माहिती आणि प्रसारण मंत्रालय
'मन की बात’ देशाला भारताशी जोडते
नवी दिल्ली येथील आयआयएमसी संस्थेने केलेल्या विशेष अभ्यासात 76% माध्यम प्रतिनिधींचे मत
63% लोकांना यूट्यूबवर ‘मन की बात’ ऐकायला आवडते
40% लोकांच्या मते, शिक्षण ही या कार्यक्रमाची सर्वात प्रभावशाली संकल्पना आहे
पंतप्रधानांच्या या रेडिओ कार्यक्रमाने संपूर्ण देशाला ‘आधुनिक भारताच्या अनोळखी निर्मात्यांची’ची ओळख करून दिली
नवी दिल्ली येथील इंडियन इन्स्टिट्यूट ऑफ मास कम्युनिकेशन  या संस्थेने केलेल्या एका विशेष अभ्यासात असे आढळून आले आहे की, 76% भारतीय प्रसारमाध्यमांचे असे मत आहे की, पंतप्रधान नरेंद्र मोदी यांच्या 'मन की बात' या लोकप्रिय रेडिओ कार्यक्रमाने देशवासियांना खऱ्या भारताची ओळख करून देण्यात महत्त्वपूर्ण भूमिका बजावली आहे. या कार्यक्रमाने एक नवा पायंडा पाडला आहे, ज्यामुळे लोक आता देशाच्या इतर भागातील गोष्टींबद्दल अधिक जागरूक झाले आहेत आणि त्यांनी त्यांचे कौतुक करण्यास सुरुवात केली आहे. 75% प्रतिसादकर्त्यांना असे वाटते की 'मन की बात' हे एक असे व्यासपीठ म्हणून उदयास आले आहे, जे भारतातील दुर्गम भागात राहणाऱ्या लोकांच्या जीवनात महत्त्वपूर्ण फरक सुनिश्चित करण्यासाठी निस्वार्थपणे काम करणाऱ्या तळागाळातील नवोदितांचा परिचय करून देते.
आयआयएमसीचे महासंचालक प्रा. संजय द्विवेदी यांच्या माहितीनुसार, हा अभ्यास संस्थेच्या आउटरीच विभागाने 12 ते 25 एप्रिल 2023 दरम्यान आयोजित केला होता. यामध्ये एकूण 890 व्यक्ती विविध माध्यमांशी संबंधित आहेत- माध्यम प्रतिनिधी, माध्यमातले विविध विभाग, माध्यम संशोधक आणि माध्यमातले विद्यार्थी - देशभरातील 116 माध्यम संस्था, शैक्षणिक संस्था आणि विद्यापीठांनी या अभ्यासात भाग घेतला. यामध्ये 326 महिला आणि 564 पुरुष होते. 66% प्रतिसादकर्ते हे 18 ते 25 वर्षे वयोगटातील होते.
या प्रतिसादकर्त्यांच्या मते, ‘देशाबद्दलचे ज्ञान’ आणि ‘देशाबद्दल पंतप्रधानांचा असलेला दृष्टीकोन’ ही दोन महत्त्वाची प्रमुख कारणे आहेत जी हा कार्यक्रम ऐकण्यास प्रवृत्त करतात. जेव्हा प्रतिसादकर्त्यांना विचारण्यात आले की, त्यांच्याकडून ह्या कार्यक्रमाचा एखादा भाग चुकला तर ते हा कार्यक्रम कसे ऐकतात, तेव्हा 63% प्रतिसादकर्त्यांनी सांगितले की, ते इतर माध्यमांपेक्षा युट्युब ला प्राधान्य देतात. सहभागी 76% प्रतिसादकर्त्यांना असे वाटते की ते ‘मन की बात’ मध्ये विविध मुद्द्यांवर पंतप्रधान मोदींना ऐकून लोकशाही प्रक्रियेत सहभागी आहेत.
प्रा. द्विवेदी यांनी निदर्शनास आणून दिले की, ‘मन की बात’मध्ये पंतप्रधानांनी कोणत्या मुद्द्यावर चर्चा केली आहे, त्यापैकी कोणत्या मुद्द्यांचा लोकांवर सर्वाधिक प्रभाव पडला आहे, हे समजून घेण्याचाही या अभ्यासातून प्रयत्न झाला. या संदर्भातल्या प्रतिसादात, 40% प्रतिसादकर्त्यांनी 'शिक्षण' विषयाच उल्लेख केला, तर 26% लोकांनी 'ग्रास रूट इनोव्हेटर्सची अर्थात तळागाळातल्या अनोळखी संशोधकांची माहिती' हा सर्वात प्रभावशाली विषय असल्याचे सांगितले.
‘मन की बात’ मध्ये चर्चा केलेल्या विषयांची माहिती लोक कोणाशी सामायिक करतात हे समजून घेण्याचाही या अभ्यासात प्रयत्न करण्यात आला. 32% प्रतिसादकर्त्यांनी सांगितले की ते कार्यक्रमात चर्चा केलेल्या मुद्द्यांवर त्यांचे विचार त्यांच्या कुटुंबातील सदस्यांबरोबर सामायिक करतात, तर 29% लोकांनी सांगितले की ते त्यांच्या मित्र आणि सहकाऱ्यांसोबत या विषयांवर चर्चा करतात. या अभ्यासात आणखी एक आश्चर्यकारक तथ्य समोर आले की, 'मन की बात' कार्यक्रम ऐकण्यासाठी 12% लोक रेडिओ, 15% टेलिव्हिजन आणि 37% लोक इंटरनेट आधारित प्लॅटफॉर्मचा वापर करतात.
आदिवासी विकास मंत्रालय
अर्जुन मुंडा उद्या दोन आदिवासी कल्याण उत्कृष्टता केंद्रांचा प्रारंभ करणार
आर्ट ऑफ लिव्हिंगबरोबर भागीदारीमध्ये उत्कृष्टता केंद्रांचे काम सुरू होणार
केंद्रीय आदिवासी व्यवहार मंत्री अर्जुन मुंडा यांच्या हस्ते उद्या दोन आदिवासी कल्याण उत्कृष्टता केंद्रांचा प्रारंभ करण्यात येणार आहे. आर्ट ऑफ लिव्हिंगबरोबर भागीदारीमध्ये या उत्कृष्टता केंद्रांचे काम सुरू होणार आहे. व्हिडिओ कॉन्फरन्सिंगच्या माध्यमातून होणा-या या कार्यक्रमामध्ये आर्ट ऑफ लिव्हिंगचे प्रणेते गुरूदेव श्री श्री रविशंकर उपस्थित राहणार आहेत.
झारखंडमध्ये ग्रामीण भागांमध्ये पंचायत राज संस्थांच्या निवडणुकीत पहिल्यांदाच निवडून आलेल्या प्रतिनिधींमध्ये आदिवासी कायद्यांविषयी जागरूकता निर्माण करण्यात येत आहे. यासाठी प्रारंभी झारखंडमधील पाच जिल्ह्यातल्या 150 गावातल्या 30 ग्रामपंचायत प्रतिनिधींना आदिवासींसाठी असलेले कायदे, त्यांच्यासाठी असलेले उपक्रम यांच्याविषयी माहिती देण्यात येत आहे. या योजनेमध्ये आदिवासी युवकांना व्यक्तिमत्व विकास प्रशिक्षण देण्यात येत आहे. त्यांच्यामध्ये सामाजिक जबाबदारीची भावना जागृत करणे आणि त्यांच्यामधूनच आदिवासी समाजासाठी कार्य करू शकणारे नेते तसेच स्वयंसेवक तयार करण्यासाठी एक मॉडेल तयार करण्यात आले आहे.
दुसरे उत्कृष्टता केंद्र महाराष्ट्रातल्या औरंगाबाद जिल्ह्यामध्ये आहे. येथे 10,000 आदिवासी शेतकरी बांधवांना गो-आधारित शेती तंत्रज्ञानानुसार शाश्वत नैसर्गिक शेती करण्यासाठी प्रशिक्षण देण्यात येणार आहे. अशा पद्धतीने शेती करीत असलेल्या शेतकरी बांधवांना सेंद्रिय कृषी प्रमाणपत्र मिळविण्यासाठी मदत करण्यात येणार आहे. त्याचबरोबर आत्मनिर्भर आदिवासी शेतक-यांना विपणनाच्या संधी उपलब्ध करून देण्यात येणार आहेत.
----------
M.Chopade/S.Bedekar/P.Kor
आरोग्य आणि कुटुंब कल्याण मंत्रालय
देशात कोविड-19 प्रतिबंधक लसीकरणाच्या 103.53 कोटीहून अधिक मात्रा पूर्ण
देशात रुग्ण बरे होण्याचा सध्याचा दर 98.19%, मार्च 2020 पासून सर्वोच्च दर
देशात गेल्या 24 तासात कोरोनाचे 13,451 नवे दैनंदिन रुग्ण
देशातली सध्या उपचाराधीन रुग्णसंख्या  ही गेल्या 242 दिवसातली सर्वात कमी संख्या
साप्ताहिक पॉझीटीव्हिटी दर  गेल्या 33 दिवसांपासून 2% हून कमी
देशात गेल्या 24 तासात 55,89,124 कोविड 19 प्रतिबंधक लसीच्या मात्रा देण्यात आल्या असून आज सकाळी 7 वाजेपर्यंत प्राप्त अहवालानुसार भारताने आतापर्यंत एकूण 103.53 कोटीहून अधिक  मात्रा दिल्या आहेत. एकूण 1,02,95,714 सत्रांद्वारे या मात्रा देण्यात आल्या आहेत.
सकाळी 7 वाजेपर्यंत प्राप्त झालेल्या अहवालानुसार एकूण लसीच्या मात्रांची गटनिहाय विभागणी पुढील प्रमाणे आहे-
|
|
HCWs
|
|
1st Dose
|
|
1,03,78,437
|
|
2nd Dose
|
|
91,71,725
|
|
FLWs
|
|
1st Dose
|
|
1,83,70,088
|
|
2nd Dose
|
|
1,57,92,606
|
|
Age Group 18-44 years
|
|
1st Dose
|
|
41,12,06,354
|
|
2nd Dose
|
|
13,12,65,535
|
|
Age Group 45-59 years
|
|
1st Dose
|
|
17,29,71,002
|
|
2nd Dose
|
|
9,28,01,459
|
|
Over 60 years
|
|
1st Dose
|
|
10,86,31,844
|
|
2nd Dose
|
|
6,47,36,527
|
|
Total
|
|
1,03,53,25,577
गेल्या 24 तासात 14,021 रुग्ण कोरोना मुक्त झाले असून  कोरोनाची लागण झालेल्यांपैकी एकूण 3,35,97,339 रुग्ण कोरोना मुक्त झाले आहेत.
परीणामी कोरोनातून रुग्ण बरे होण्याचा दर 98.19% झाला आहे.हा दर मार्च 2020 पासूनचा सर्वोच्च दर आहे.
सलग 122 दिवसांपासून 50,000 पेक्षा कमी नव्या दैनंदिन रुग्णांची नोंद होत असून केंद्र आणि राज्य सरकार/ केंद्र शासित प्रदेश यांच्या समन्वित प्रयत्नांचा हा परिणाम आहे.
गेल्या 24 तासात 13,451 नव्या रुग्णांची नोंद झाली. ही संख्या गेल्या 242 दिवसातली सर्वात कमी संख्या आहे.
देशात उपचाराधीन रुग्णांची संख्या 2 लाखाच्या खाली कायम असून सध्याची 1,62,661 ही संख्या गेल्या 242 दिवसातली सर्वात कमी रुग्णसंख्या आहे.
हे प्रमाण आतापर्यंतच्या एकूण पॉझिटीव्ह रुग्णांच्या 0.48% इतके असून मार्च 2020 पासून ते सर्वात कमी आहे.
देशात गेल्या 24 तासात 13,05,962 चाचण्या करण्यात आल्या. भारताने आतापर्यंत एकूण 60.32 कोटीहून अधिक  चाचण्या केल्या आहेत.
देशभरात साप्ताहिक पॉझीटीव्हिटी दर सध्या 1.22% असून गेले 33 दिवस 2% पेक्षा कमी आहे. दैनंदिन पॉझीटीव्हिटी दर 1.03% असून गेले 23 दिवस 2% पेक्षा कमी आणि 58 दिवस 3% पेक्षा कमी आहे.
गृह मंत्रालय
केंद्रीय गृह आणि सहकार मंत्री अमित शहा यांनी आज हर घर तिरंगा मोहिमेअंतर्गत नवी दिल्लीतल्या त्यांच्या निवासस्थानी तिरंगा फडकावला आणि तिरंगासोबतचा सेल्फी शेअर केला
भारताची एकता आणि बंधुत्वाची भावना जपत आपण आज दिल्लीतील आपल्या निवासस्थानी तिरंगा फडकावला - केंद्रीय मंत्री अमित शहा
नवी दिल्ली, 14 ऑगस्ट 2023
केंद्रीय गृहमंत्री आणि सहकार मंत्री अमित शहा यांनी आज हर घर तिरंगा मोहिमेअंतर्गत नवी दिल्लीतील त्यांच्या निवासस्थानी तिरंगा फडकावला आणि तिरंगासोबतचा सेल्फी शेअर केला. स्वातंत्र्य दिनापूर्वी फडकणारे करोडो तिरंगे भारताला पुन्हा महान बनवण्याच्या देशाच्या एकजुटीच्या इच्छेचे प्रतीक आहेत, असं केंद्रीय गृहमंत्री अमित शाह यांनी ट्वीटर संदेशात म्हटलं आहे.
केंद्रीय गृहमंत्री पुढे म्हणाले की, पंतप्रधान नरेंद्र मोदी यांनी सुरू केलेली हर घर तिरंगा मोहीम देशभरात सुरू आहे. भारतातील सर्व नागरिकांना त्यांच्या घरावर राष्ट्रध्वज फडकवावा आणि http://harghartiranga.com या संकेतस्थळावर आपला सेल्फी अपलोड करावा, असे आवाहन शहा यांनी केले आहे. प्रत्येकाने आपल्या देशबांधवांना देखील यासाठी प्रोत्साहित करावे, असेही ते म्हणाले. भारताची एकता आणि बंधुत्वाची भावना जपत शहा यांनी आज दिल्लीतल्या आपल्या निवासस्थानी तिरंगा फडकावला आहे. ‘हर घर तिरंगा’ मोहिमेत भाग घेतल्याबद्दल मिळालेले प्रोत्साहन प्रमाणपत्रही गृहमंत्र्यांनी शेअर केले.S.Tupe/S.Mohite/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 77
आयुष मंत्रालय
आरोग्य आणि जैव विज्ञान संशोधनाविषयी राष्ट्रीय परिषदेचा केंद्रीय आयुष मंत्री सर्बानंद सोनोवाल यांच्या प्रमुख उपस्थितीत पुण्यात समारोप
अत्याधुनिक आणि पारंपरिक आरोग्य उपचार पद्धतींच्या योग्य समन्वयातून नागरिकांना आरोग्यपूर्ण जीवन उपलब्ध करून देण्यासाठी केंद्र सरकार कटिबद्ध असल्याचे सोनोवाल यांचे प्रतिपादन
ॲलोपॅथी सारखी अत्याधुनिक उपचारपद्धती आणि पारंपरिक आयुर्वेद उपचार पद्धती यांचा योग्य समन्वय साधून देशातील नागरिकांना आरोग्यपूर्ण जीवन उपलब्ध करून देण्यासाठी केंद्र सरकार कटिबद्ध असल्याचे प्रतिपादन केंद्रीय आयुष मंत्री सर्बानंद सोनोवाल यांनी आज केले. पुण्यातील सिंबायोसिस आंतरराष्ट्रीय विद्यापीठात गेल्या 3 दिवसांपासून सुरू असलेल्या आरोग्य आणि जैव विज्ञान संशोधनाविषयी राष्ट्रीय परिषदेचा समारोप सोनोवल यांच्या प्रमुख उपस्थितीत झाला, त्यावेळी ते बोलत होते. सिंबायोसिस आंतरराष्ट्रीय अभिमत विद्यापीठाचे संस्थापक कुलपती डॉ . शां. ब. मुजुमदार, प्रकुलपती डॉ . विद्या येरवडेकर, कुलगुरू रजनी गुप्ते यावेळी उपस्थित होते.
श्री सोनोवाल यांनी उपस्थितांना विविध विषयांवर मार्गदर्शन केले. या समारोप सत्राला विद्यार्थी मोठ्या संख्येने उपस्थित होते. त्यांना मार्गदर्शन करताना सोनोवाल यांनी देश उभारणीच्या कार्यात तरुणाचे योगदान फार मोलाचे ठरणार असल्याचे सांगितले. आपले भवितव्य उज्वल करताना देशाच्या भवितव्याचा विचार करा, निसर्गाचा आदर करा, पर्यावरणाच्या रक्षणासाठी कटिबद्ध व्हा असा सल्ला त्यांनी दिला. निसर्गातील प्रत्येक घटकाप्रती आपले काही दायित्व आहे आणि ते निभावले तरच समाज तंदुरुस्त राहील असे त्यांनी स्पष्ट केले.
अत्याधुनिक आणि पारंपरिक उपचार पद्धतींमध्ये वाद होऊ नये अशी अपेक्षा सोनोवाल यांनी व्यक्त केली. पारंपरिक उपचार पद्धतींबद्दल काही जण वैज्ञानिक पुरावे मागत आहेत पण आज जागतिक पातळीवर आयुर्वेदाचा अभ्यास होऊन ते पुरावे जगासमोर आले आहेत, असेही ते म्हणाले. भविष्यात आयुष अंतर्गत सर्व उपचार पद्धतींवर अधिक संशोधन होण्याची गरज असल्याचे मत त्यांनी व्यक्त केले. भारतीय औषधोपचार पद्धतीची उपयुक्तता लक्षात आल्यामुळेच जागतिक आरोग्य संघटनेने गुजरात मधील जामनगर इथे कायमस्वरूपी कार्यालय उघडण्याचा निर्णय घेतला असल्याचे सोनोवाल यांनी यावेळी सांगितले.
5 हजार वर्षांपासून आयुर्वेदिक उपचार पद्धती अस्तित्वात असून ऋषी मुनींनी ती शोधून काढली. या आयुर्वेदिक उपचार पद्धतीला जगासमोर आणण्यासाठी आपल्याला अजून खूप काम करायचे आहे, असे ते म्हणाले. त्या ज्ञानाच्या आधारेच भारत जगात विश्र्वगुरू म्हणून उदयास येईल असा विश्वास त्यांनी व्यक्त केला. विज्ञान आणि तंत्रज्ञान देशाला पुढे नेण्यास मदत करते पण त्याचबरोबर जीवनमूल्ये देखील तेवढीच महत्वाची असून तीच आपली खरी शक्ती असल्याचे सोनोवाल म्हणाले.
सिंबायोसिस विद्यापीठात उभारण्यात आलेल्या एकात्मिक टेली मेडीसिन केंद्राचे उद्घाटन यावेळी सोनोवाल यांच्या हस्ते झाले. त्याचबरोबर विद्यापीठ आवारात तयार करण्यात आलेल्या औषधी वनस्पती उद्यानाचे अनावरण त्यांनी केले. पुण्यातील विविध आयुर्वेद महाविद्यालयांच्या प्राचार्यांचा यावेळी सोनोवाल यांच्या हस्ते सत्कार करण्यात आला.
आरोग्य आणि कुटुंब कल्याण मंत्रालय
कोविड- 19 बाबतची अद्ययावत माहिती
राष्ट्रव्यापी लसीकरण मोहिमेअंतर्गत आतापर्यंत कोविड प्रतिबंधक लसीच्या 48 कोटी 52 लाख मात्रा देण्यात आल्या
महामारीच्या सुरुवातीपासून आतापर्यंत देशात एकूण 3,09,33,022 रुग्ण कोरोनामुक्त झाले आहेत.
रोगमुक्तीचा दर सध्या 97.37% आहे
गेल्या 24 तासांत 36,668 कोरोना रुग्ण रोगमुक्त झाले
भारतात गेल्या 24 तासांत 42,625 नव्या कोरोना बाधितांची नोंद झाली.
देशात सध्या 4,10,353 कोविड सक्रीय रुग्ण आहेत
सध्याच्या कोविड सक्रीय रुग्णांची संख्या आतापर्यंतच्या एकूण कोविड बाधित रुग्णसंख्येच्या 1.29% आहे
साप्ताहिक पॉझिटीव्हिटी दर 5% पेक्षा कमीच राहिला असून सध्या हा दर 2.36% आहे
दैनंदिन पॉझिटीव्हिटी दर सध्या 2.31% इतका असून तो 5% पेक्षा कमीच राहिला आहे.
कोविड संसर्ग तपासणीच्या चाचण्या करण्याच्या क्षमतेत लक्षणीय वाढ - आतापर्यंत एकूण 47 कोटी 31 लाख चाचण्या करण्यात आल्या.
माहिती आणि प्रसारण मंत्रालय
मीडिया वन वाहिनीला अपलिंक आणि डाउनलिंक परवानगी रद्द करण्याबाबतचा माहिती आणि प्रसारण मंत्रालयाचा आदेश केरळ उच्च न्यायालयाकडून कायम
नवी दिल्ली, 8 फेब्रुवारी 2022
मीडिया वन न्यूज आणि करंट अफेअर्स वाहिनीला अपलिंक आणि डाउनलिंकची परवानगी रद्द करण्याबाबतचा माहिती आणि प्रसारण मंत्रालयाचा आदेश केरळ उच्च न्यायालयाने आज कायम ठेवला. गृह मंत्रालयाने या वाहिनीला सुरक्षा मंजुरी नाकारल्यानंतर वाहिनीवर निर्बंध घालण्यात आले.
माहिती आणि प्रसारण मंत्रालयाच्या आदेशाविरुद्ध रिट याचिका फेटाळताना, न्यायालयाने नमूद केले की गृह मंत्रालयाने मंजुरी नाकारणे हे गुप्तचर माहितीवर आधारित होते जे वाहिनीला सुरक्षा मंजुरी नाकारण्याचे समर्थन करते.
माहिती आणि प्रसारण मंत्रालयाने 31 जानेवारी 2022 रोजी मीडिया वन वाहिनी चालविणाऱ्या मेसर्स माध्यमम ब्रॉडकास्टिंग लिमिटेडला अपलिंक आणि डाउनलिंक परवानगी रद्द करण्याचा आदेश जारी केला होता. परवानगी दिलेल्या वाहिन्यांच्या यादीतून या वाहिनीचे नाव देखील या आदेशाद्वारे काढून टाकण्यात आले आहे.
या वाहिनीला यापूर्वी 30.9.2011 रोजी 29.09.2021 पर्यंतच्या कालावधीसाठी वाहिनी अपलिंक आणि डाउनलिंक करण्याची परवानगी देण्यात आली होती.S.Patil/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 143
विज्ञान आणि तंत्रज्ञान मंत्रालय
संशोधन क्षेत्रात स्त्री संशोधकांना भारत जर्मनी यांच्या संयुक्त संशोधन व विकास प्रकल्पावर थेट प्रवेश देणाऱ्या पहिल्या उपक्रमाला प्रारंभ
नवी दिल्ली, 26 नोव्हेंबर 2021
संशोधन आणि विकसन या क्षेत्रात स्त्रियांना थेट प्रवेश देणाऱ्या, प्रोत्साहनपर अशा पहिल्या उपक्रमाला काल प्रारंभ झाला. ‘विज्ञान आणि अभियांत्रिकी संशोधन क्षेत्रात स्त्रियांचा सहभाग’  अशा नावाच्या उपक्रमाला काल ‘भारत जर्मन विज्ञान आणि तंत्रज्ञान केंद्र’  यांच्यातर्फे आरंभ झाला. दोन्ही देशांच्या संयुक्त संशोधन आणि विकास प्रकल्पांमध्ये स्त्री संशोधकांना सहभागी होण्यासाठी प्रोत्साहन देणारा, अशा तर्हेचा हा पहिलाच उपक्रम आहे.
विज्ञान आणि तंत्रज्ञान विभागाच्या आंतरराष्ट्रीय सहभाग विभागाचे भारतीय अध्यक्ष आणि प्रमुख एस. के. वार्ष्णेय यांनी या उपक्रमातून स्त्री-पुरुष समानता साकार होण्यास मदत होईल. तसेच, ‘भारत जर्मन विज्ञान आणि तंत्रज्ञान केंद्र’ च्या या उपक्रमातून विज्ञान आणि तंत्रज्ञान क्षेत्रात स्त्रियांचा सहभाग वाढेल याकडे लक्ष वेधले.
भारत-जर्मनी विज्ञान आणि तंत्रज्ञान केंद्र यांच्यातर्फे सध्या सुरू असलेल्या 2+2 प्रमुख उपक्रमांमध्ये हा अजून एक उपक्रम सुरू होत आहे असे उपक्रमाचे जर्मन सहअध्यक्ष आणि भारत जर्मन विज्ञान व तंत्रज्ञान केंद्राचे सचिव स्तरावरील सदस्य व जर्मन शिक्षण संशोधन मंत्रालयाचे उलक रेपोर्टस यांनी यावेळी सांगितले.
भारत जर्मन विज्ञान-तंत्रज्ञान केंद्राचा हा कार्यक्रम म्हणजे भारत सरकारचे शिक्षण आणि विज्ञान आणि तंत्रज्ञान विभाग , तसेच जर्मन सरकारच्या शिक्षण आणि फेडरल मिनिस्ट्री ऑफ एज्युकेशन अँड रिसर्च  यांचा संयुक्त उपक्रम आहे. हा कार्यक्रम संशोधन संस्था किंवा उद्योगांमध्ये अथवा शिक्षण क्षेत्रात संशोधन स्तरावरील काम करणाऱ्या स्त्री वैज्ञानिकांना सहाय्यक प्रोत्साहन देण्यासाठी सहाय्य करणारा हा उपक्रम आहे. या उपक्रमात स्त्री संशोधकांना थेट प्रवेशाद्वारे सहभाग घेता येईल, तसेच त्यासाठी वयाची मर्यादा किंवा कारकिर्दीमध्ये खंड पडण्याची कोणतीही भीती नाही. त्याचप्रमाणे या क्षेत्रात सुलभपणे सहभागी होऊ देणारा असा हा उपक्रम आहे.
या उपक्रमात सहभागी होणाऱ्या भारतीय महिला संशोधकांसाठी 39 लाख रुपये तर जर्मनीकडून सहभागी होणाऱ्या महिला संशोधकांसाठी 48000 युरो एवढी कमाल रक्कम सहाय्य भारत-जर्मनी विज्ञान-तंत्रज्ञान केंद्राकडून दिली जाईल. दरवर्षी 20 जणांना ही संधी मिळेल.
दोन्ही देशांच्या ख्यातनाम स्त्री संशोधकांच्या उपस्थितीत या उपक्रमाचा प्रारंभ करण्यात आला. संरक्षण संशोधन आणि विकास संस्थेच्या डॉक्टर टेसी थॉमस, इस्रोच्या भारतीय अंतराळ संशोधन संस्थेच्या मुथय्या वनिथा या कार्यक्रमात भारताचे प्रतिनिधित्व करत होत्या तर हेलबोर्न येथील युनिव्हर्सिटी ऑफ अप्लाईड सायन्सच्या निकोला मार्सडेन आणि टेक्निकल युनिव्हर्सिटी बर्लिनच्या पेट्रा लाऊंच या जर्मनीच्या बाजूने उपस्थित होत्या. त्यांनी विज्ञान-तंत्रज्ञान क्षेत्रात स्त्रियांना सहभागी होता येण्यासाठी अशा बऱ्याच या उपक्रमांची गरज स्पष्ट केली. WISE-KIRAN च्या निशा मेहंदीरट्टा या सुद्धा यावेळी उपस्थित होत्या
G.Chippalkatti/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 199
उपराष्ट्रपती कार्यालय
योग आपल्या संस्कृतीचा अविभाज्य भाग असून अवघ्या मानवतेच्या कल्याणासाठी योग आहे
जबलपूरमध्ये आंतरराष्ट्रीय योग दिनाच्या कार्यक्रमात उपराष्ट्रपती जयदीप धनखड यांचा सहभाग
भारताच्या प्रयत्नांमुळे योग दिवस हा जागतिक उत्सव बनला - उपराष्ट्रपती
योग हा केवळ एका दिवसासाठी नसून तो आपल्या जीवनाचा अविभाज्य भाग बनला पाहिजे – उपराष्ट्रपती
नवी दिल्ली, 21 जून 2023
9 वा आंतरराष्ट्रीय योग दिवस 2023 मोठ्या प्रमाणात यशस्वीपणे साजरा करण्यात आला. अनेक नवीन उपक्रम यंदाच्या आंतरराष्ट्रीय योग दिनाचे वैशिष्ट्य ठरले. मध्यप्रदेशमध्ये जबलपूर येथे उपराष्ट्रपती जगदीप धनखड यांच्या उपस्थितीत आयोजित करण्यात आलेल्या मुख्य राष्ट्रीय कार्यक्रमात 15,000 पेक्षा जास्त लोकांनी सीवायपी म्हणजेच ‘कॉमन योग प्रोटोकॉल’ प्रात्यक्षिकात मोठ्या उत्साहाने सहभाग नोंदवला.
उपस्थितांना संबोधित करताना उपराष्ट्रपती जगदीप धनखड म्हणाले की, आपल्या पंतप्रधानांच्या प्रयत्नांमुळे योग हा आता जागतिक उत्सव बनला आहे, ही समाधानाची बाब आहे. योगसाधना ही केवळ कोणा एका व्यक्तीसाठी नसून संपूर्ण मानवतेसाठी आहे. ते म्हणाले की योगने आता आर्थिक रूप धारण केले आहे आणि त्याचा सकारात्मक परिणाम दिसून येत आहे. आपले प्रशिक्षित योग प्रशिक्षक जगभर काम करत आहेत, आणि योग प्रशिक्षकांची मागणी वाढत आहे.
जग भारतीय संस्कृतीचा स्वीकार आणि अंगिकार करत असल्याने योग परंपरेचा जागतिक उत्सव ही राष्ट्रासाठी अभिमानाची बाब असल्याचे त्यांनी सांगितले. योगाभ्यासाचा जगभरात प्रसार करण्याच्या सरकारच्या प्रयत्नांना अधोरेखित करत योगाभ्यासामुळे संपूर्ण मानवजातीला अनेक फायदे मिळतात हा संदेश जगाला देण्यात भारताने यश मिळवले आहे, असे ते म्हणाले.
मध्यप्रदेशचे राज्यपाल मंगुभाई पटेल, मध्य प्रदेशचे मुख्यमंत्री शिवराज सिंह चौहान, केंद्रीय आयुष आणि बंदरे नौवहन आणि जलमार्ग मंत्री सर्बानंद सोनोवाल, केंद्रीय आयुष आणि महिला आणि बालविकास राज्यमंत्री डॉ. मुंजपारा महेंद्रभाई, कॅबिनेट मंत्री, मध्य प्रदेशचे खासदार, श्रीराम चंद्र मिशनचे अध्यक्ष कमलेश डी. पटेल, मध्यप्रदेश सरकारचे मंत्री आणि आयुष मंत्रालयाचे अधिकारी देखील यावेळी उपस्थित होते.
उपराष्ट्रपतींचे पूर्ण भाषण जाणून घेण्यासाठी येथे क्लिक करावे.
https://www.pib.gov.in/PressReleseDetail.aspx?PRID=1933911S.Bedekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 46
कौशल्य विकास आणि उद्यमशीलता मंत्रालय
कोविड-19 पश्चात कौशल्य विकास कार्यक्रमातील बदल
नवी दिल्ली, 18 सप्टेंबर 2020
कौशल्य विकास आणि उद्यमशीलता मंत्रालय राष्ट्रीय कौशल्य विकास महामंडळाच्या माध्यमातून कोविड-19 लॉकडाऊनच्या काळात ई-स्किलइंडिया च्या मदतीने ऑन लाईन कौशल्य विकासाचे प्रशिक्षण देत आहे. त्याशिवाय केंद्रीय गृहमंत्रालयाने 21 सप्टेंबर 2020 पासून कौशल्य प्रशिक्षण कार्यक्रमांचे आयोजन प्रत्यक्ष उपस्थितीद्वारे करण्यास अनुमती दिली आहे. त्यानुसार आरोग्य आणि कुटुंब कल्याण मंत्रालयाने प्रशिक्षण पुन्हा सुरू करण्यासाठी आदर्श परिचालन प्रक्रिया जारी केली आहे.
प्रधानमंत्री कौशल्य विकास योजना अंतर्गत 17-3-2020 पर्यंत 42.02 लाख आणि 33.66 लाख उमेदवारांना अल्पकालीन प्रशिक्षण अभ्यासक्रमांतर्गत प्रशिक्षण आणि प्रमाणपत्र देण्यात आले आहे.
प्रमाणपत्र धारक उमेदवारांपैकी 17.54 लाख उमेदवारांना नोकरी देण्यात आली आहे. तसेच यापूर्वीच औपचारिक कौशल्य प्राप्त असलेले मात्र प्रमाणपत्र नसलेल्या 49.12 लाख उमेदवारांना आरपीएल अर्थात पूर्व प्रशिक्षणाला मान्यता या कार्यक्रमात समाविष्ट करण्यात आले आहे. प्रमाणपत्र धारक उमेदवारांना नोकऱ्या मिळवून देण्यासाठी विविध उपक्रम हाती घेण्यात आले आहेत. यापैकी काही प्रमुख उपक्रम खालीलप्रमाणे आहेत:
- प्रशिक्षण देणारे/ प्रशिक्षण केंद्र यांनी विभाग कौशल्य परिषदांच्या मदतीने रोजगार मेळाव्यांचे आयोजन केले पाहिजे;
- प्रशिक्षण देणारे/ प्रशिक्षण केंद्रांना मिळणारा निधीचा शेवटचा हप्ता प्रमाणपत्र धारक उमेदवारांना मिळालेल्या नोकऱ्यांवर आधारित असेल
- उमेदवारांना किमान आवश्यक पातळीच्या वर नोकऱ्या दिल्यास प्रशिक्षण देणारे/ प्रशिक्षण केंद्र यांना अतिरिक्त प्रोत्साहन निधी;
- प्रशिक्षण देणारे/ प्रशिक्षण केंद्र यांना त्यांच्या नोकऱ्या देण्याच्या कामगिरीनुसार नव्याने लक्ष्य निर्धारण.
केंद्रीय कौशल्य विकास आणि उद्यमशीलता राज्यमंत्री आर के सिंग यांनी आज राज्यसभेत एका प्रश्नाच्या लेखी उत्तरात ही माहिती दिली.M.Chopade/S.Patil/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 146
विज्ञान आणि तंत्रज्ञान मंत्रालय
महिला उद्योजकांना प्रोत्साहन देणाऱ्या "हरस्टार्ट" मंचाचे नुकतेच उद्घाटन झाल्याची केंद्रीय मंत्री डॉ जितेंद्र सिंह यांनी दिली माहिती
महिला स्टार्टअप आणि महिला उद्योजकांना प्रोत्साहन देण्यासाठी नवनिर्मित ‘हरस्टार्ट’ मंच सुरू करण्यात आल्याची माहिती केंद्रीय पंतप्रधान कार्यालय, कार्मिक, सार्वजनिक तक्रारी, निवृत्ती वेतन राज्यमंत्री डॉ जितेंद्र सिंह यांनी आज दिली. राष्ट्रपतींच्या हस्ते या नवीन मंचाचे उद्घाटन नुकतेच करण्यात आले असे ते म्हणाले.
पीएचडी चेंबर ऑफ कॉमर्स अँड इंडस्ट्रीतर्फे आयोजित भारत स्टार्टअप परिषद आणि प्रदर्शन 2023 च्या पूर्ण सत्राला त्यांनी मार्गदर्शन केले. पंतप्रधान नरेंद्र मोदी यांच्या नेतृत्वाखालील सरकारने महिलांच्या नेतृत्वाखालील स्टार्टअप्सना एक वर्षापर्यंत 20,000 रुपये मासिक भत्ता देण्याचे प्रस्तावित केल्याचे त्यांनी सांगितले.
उद्योजक म्हणून महिलांचे वाढते प्रमाण डॉ जितेंद्र सिंह यांनी अधोरेखित केले. महिलांच्या नेतृत्वाखालील उद्योग देशात रोजगाराच्या संधी निर्माण करून, लोकसंख्याशास्त्रीय बदल घडवून आणि महिला उद्योजकांच्या पुढच्या पिढीला प्रेरणा देऊन समाजात लक्षणीय भूमिका बजावत आहेत असे ते म्हणाले. भारतात किमान 36 युनिकॉर्न आणि संभाव्य युनिकॉर्नमध्ये किमान एक महिला संस्थापक किंवा सह-संस्थापक आहे. उपक्रम, योजना, नेटवर्क आणि समुदायांद्वारे महिला उद्योजकतेसाठी सक्षम प्रणाली तयार करण्यासाठी तसेच स्टार्टअप परिसंस्थेतील विविध घटकांमध्ये भागीदारी सक्रिय करण्यासाठी केन्द्र सरकार वचनबद्ध आहे असे त्यांनी स्पष्ट केले.
भारत झपाट्याने नवकल्पनांचे जन्मस्थान म्हणून उदयाला येत आहे. ज्ञान-आधारित आर्थिक विकास प्रारुपाकडे वळत असून श्रम-केंद्रित, भांडवल-केंद्रित आणि उत्पादन राष्ट्र म्हणून त्याचे लाभ नव्याने शोधण्यासाठी भारत वचनबद्ध आहे असे त्यांनी सांगितले.
सरकारचा स्टार्टअप इंडिया कृती आराखडा देशातील उद्योजकीय परिसंस्था बळकट करण्यासाठी अतिशय महत्त्वाचे पाऊल आहे. आर्थिक वाढ आणि रोजगार निर्मिती या दोहोंसाठी एक इंजिन म्हणून भारतामध्ये नवोन्मेषाच्या संवर्धनाकरता एक भक्कम परिसंस्था तयार करणे हा कृती आराखड्याचा उद्देश असल्याचे ते म्हणाले.
अत्याधुनिक तंत्रज्ञान आणि उत्पादने विकसित करण्यासाठी आणि ते कमीत कमी वेळेत वितरित करण्याकरता उद्योगांसोबत भागीदारी करणे आणि शिक्षण तसेच उद्योग यांच्यातील संबंध मजबूत करणे ही काळाची गरज आहे असे त्यांनी नमूद केले.
“उद्योगांनी सुरुवातीपासूनच योग्य उत्पादनांची निवड केली आणि सरकारच्या समतुल्य गुंतवणूक केली तर स्टार्टअप्स शाश्वत होतील. तेव्हाच आपण पंतप्रधानांचे “समर्थ” आणि “आत्मनिर्भर भारताचे” स्वप्न साकार करू शकू. देशातील नवोन्मेषी परिसंस्थेला चालना देण्यासाठी सरकारकडून निधीची कमतरता भासणार नाही, अशी ग्वाही त्यांनी दिली.
या परिसंस्थेत पीएचडीसीसीआय सदस्यांची खूप महत्त्वाची भूमिका आहे. सर्वांच्या सामूहिक प्रयत्नांमुळे आपण आजच्या 108 युनिकॉर्नवरून पुढल्या वर्षात 200 युनिकॉर्नपर्यंत झेप घेण्यास सज्ज आहोत असे ते म्हणाले.
पंतप्रधान कार्यालय
पंतप्रधान नरेंद्र मोदी आणि युक्रेनचे राष्ट्राध्यक्ष वोलोदिमीर झेलेन्स्की यांची भेट
पंतप्रधानांनी 20 मे 2023 रोजी हिरोशिमा येथे G-7 परिषदेच्या पार्श्वभूमीवर युक्रेनचे राष्ट्राध्यक्ष वोलोदिमीर झेलेन्स्की यांची भेट घेतली.
युक्रेनमधल्या संघर्षाचा संपूर्ण जगावर लक्षणीय परिणाम झाल्याचे पंतप्रधानांनी नमूद केले. मात्र, आपल्यासाठी हा राजकीय किंवा आर्थिक प्रश्न नसून मानवतेचा, मानवी मूल्यांचा प्रश्न आहे, यावर त्यांनी भर दिला.
भारतीय विद्यार्थ्यांना सुरक्षितपणे बाहेर काढण्यासाठी युक्रेनने केलेल्या सहकार्याची पंतप्रधानांनी प्रशंसा केली, आणि विद्यार्थ्यांसाठी भारतात परीक्षा घेण्याच्या युक्रेनच्या संस्थांनी घेतलेल्या निर्णयाचे त्यांनी स्वागत केले.
संघर्षमय स्थितीमधून पुढचा मार्ग शोधण्यासाठी, भारताचा संवाद आणि मुत्सद्देगिरीला स्पष्ट पाठिंबा असल्याचे पंतप्रधानांनी सांगितले. ते म्हणाले की, परिस्थितीवर तोडगा काढण्यासाठी भारत आणि वैयक्तिकरित्या पंतप्रधान आपल्या क्षमतेनुसार सर्वकाही करतील.
युक्रेनच्या लोकांना भारत यापुढेही मानवतावादी मदत करत राहील, असे पंतप्रधान म्हणाले. राष्ट्राध्यक्ष झेलेन्स्की यांनी पंतप्रधानांना युक्रेनमधील सद्यस्थितीची माहिती दिली. एकमेकांच्या संपर्कात राहण्यावर दोन्ही बाजूंनी सहमती झाली.
वाणिज्य आणि उदयोग मंत्रालय
जिल्ह्यांच्या विकास दरात 3 ते 4 टक्क्यांनी वृद्धी करण्यासाठी कृती योजना-सुरेश प्रभू
नवी दिल्ली, 10 एप्रिल 2018
देशाच्या आर्थिक विकासाला चालना देण्यासाठी जिल्हा पातळीवरुन केंद्राकडे जाणाऱ्या पद्धतीचा अवलंब करणे गरजेचे आहे म्हणूनच छोट्या पातळीवर बदल करताना, योजना तयार करताना आणि त्याची अंमलबजावणी करताना जिल्ह्यांचा विचार होणे आवश्यक आहे असे केंद्रीय वाणिज्य आणि उद्योगमंत्री सुरेश प्रभू यांनी सांगितले. देशाच्या आर्थिक विकासात जिल्ह्यांची भूमिका या विषयावर आधारित बैठक आज नवी दिल्ली येथे सुरेश प्रभू यांच्या अध्यक्षतेखाली संपन्न झाली, त्यावेळी ते बोलत होते. आर्थिक उपक्रमांना प्रोत्साहन देऊन जिल्ह्यांच्या विकास दरात वार्षिक 3 ते 4 टक्क्याने वृद्धी करण्यासाठी कृती योजना तयार करण्याच्या उद्देशाने ही बैठक आयोजित केली होती.
या उद्देशपूर्तीसाठी प्रायोगिक प्रकल्पाच्या पहिल्या टप्प्यामध्ये देशभरातील विविध राज्यातील सिंधुदुर्ग, रत्नागिरी, वाराणसी आणि विशाखापट्टणम या जिल्ह्यांची निवड केली आहे.
NS/SM/PK
(Visitor Counter : 79